
Text rozhodnutia
Súd: Krajský súd Bratislava Spisová značka: 1S/2535/2012 Identifikačné číslo súdneho spisu: 1012211266 Dátum vydania rozhodnutia: 07. 02. 2013 Meno a priezvisko sudcu, VSÚ: JUDr. Monika Valašíková PhD. ECLI: ECLI:SK:KSBA:2013:1012211266.1 Uznesenie Krajský súd v Bratislave v právnej veci žalobcu: JAZO, s.r.o., Rebarborová 1, 821 07 Bratislava, IČO: 35 820 535, právne zastúpený: JUDr. Adela Valocká, Na vŕšku 2, 810 00 Bratislava, proti žalovanému: Finančné riaditeľstvo Slovenskej republiky, Lazovná 63, 974 01 Banská Bystrica, o preskúmanie zákonnosti rozhodnutia žalovaného č. 1100302/1/1251164/2012/1042 zo dňa 07.11.2012, takto r o z h o d o l : Krajský súd v Bratislave o d k l a d á vykonateľnosť rozhodnutia žalovaného č. 1100302/1/1251164/2012/1042 zo dňa 07.11.2012 v spojení s rozhodnutím Daňového úradu Bratislava č. 9102401/5/2030660/2012/Sap zo dňa 10.08.2012, a to až do právoplatnosti rozhodnutia súdu vo veci samej o d ô v o d n e n i e : Žalobca sa žalobou doručenou Krajskému súdu v Bratislave dňa 27.12.2012 domáhal preskúmania zákonnosti rozhodnutia žalovaného č. 1100302/1/1251164/2012/1042 zo dňa 07.11.2012, ktorým žalovaný zamietol odvolanie žalobcu a potvrdil dodatočný platobný výmer Daňového úradu Bratislava č. 9102401/5/2030660/2012/Sap zo dňa 10.08.2012, ktorým správca dane vyrubil žalobcovi rozdiel dane z pridanej hodnoty za zdaňovacie obdobie júl 2009 v sume XX.XXX,XX eur. Zároveň žalobca v žalobe zo dňa 17.12.2012 požiadal súd o odklad vykonateľnosti napadnutého rozhodnutia z dôvodu, že okamžitý výkon rozhodnutia v uvedenom objeme by znamenal pre žalobcu jeho likvidáciu. Žalobca je spoločnosťou, ktorej prevažná činnosť spočíva v nákupe a predaji prírodného kameňa a dlažby, ako aj výrobe pomníkov, náhrobných kameňov s urien. Spoločnosť má troch zamestnancov včítane konateľa spoločnosti, bola založená v roku 2001. Okamžitým výkonom rozhodnutia preto hrozí závažná ujma, smerujúca k samotnej likvidácii spoločností. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd považoval dôvody, uvedené v žiadosti o odklad vykonateľnosti napadnutého rozhodnutia v spojení s prvostupňovým rozhodnutím za opodstatnené, keďže okamžitým výkonom rozhodnutia, zaväzujúceho žalobcu k odvedeniu sumy vo výške XX.XXX,XX eur by mu hrozila vážna ujma v majetkovej sfére. Tunajší súd preto postupoval v súlade s citovaným zákonným ustanovením a rozhodol o žiadosti žalobcu spôsobom uvedeným vo výroku tohto uznesenia. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1012211266.1 (dáta aktuálne k 11. 11. 2026). Záväzné je znenie zverejnené súdom.




